**A P R O B,**

**INSPECTOR GENERAL**

*Chestor principal de poliție*

**Benone-Marian MATEI**

Nr. \_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_

**METODOLOGIE DE SELECȚIE**

**A UNUI PARTENER ACADEMIC ÎN CADRUL PROIECTULUI**

**Acțiune integrată pentru combaterea infracțiunilor motivate de ură în special cele îndreptate împotriva comunităților roma și asigurarea unui standard înalt de calitate în serviciul polițienesc PDP 3**

**finanțat prin Mecanismul Financiar Norvegian 2014-2020**

# CUPRINS

[Secțiunea I – Generalități 3](#_Toc126679098)

[Organizator 3](#_Toc126679099)

[Reglementări aplicabile 3](#_Toc126679100)

[Secțiunea II – Definiții 4](#_Toc126679101)

[Secțiunea III – Informații sumare despre proiect 4](#_Toc126679102)

[Obiectivul general al proiectului 5](#_Toc126679103)

[Valoarea totală eligibilă 5](#_Toc126679104)

[Secțiunea IV – Obiectul procedurii de selecție 6](#_Toc126679105)

[Secțiunea V – Condiții de participare la procedura de selecție 9](#_Toc126679106)

[1. Condiții privind situația juridică a Participantului 9](#_Toc126679107)

[2. Condiții privind capacitatea de exercitare a activității profesionale: 11](#_Toc126679108)

[3. Condiții privind capacitatea economică și financiară 11](#_Toc126679109)

[4. Cerințe privind capacitatea tehnică și/sau profesională: 12](#_Toc126679110)

[Secțiunea VI – Obligații ale participantului declarat câștigător al procedurii de selecție 13](#_Toc126679111)

[Secțiunea VII – Reguli de procedură 15](#_Toc126679112)

[Informații administrative 15](#_Toc126679113)

[Termene 16](#_Toc126679114)

[Depunerea ofertelor 16](#_Toc126679115)

[Comisia de analiză a ofertelor 16](#_Toc126679116)

[Deschiderea ofertelor 17](#_Toc126679117)

[Evaluarea ofertelor 18](#_Toc126679118)

[Criterii de departajare 19](#_Toc126679119)

[Semnarea acordului de parteneriat 21](#_Toc126679120)

[Secțiunea VIII – Precizări finale 21](#_Toc126679121)

Anexe 23

##

## Secțiunea I – Generalități

### Organizator

Inspectoratul General al Poliției Române, unitatea centrală a Poliției Române care conduce, îndrumă și controlează activitatea tuturor unităților de poliție subordonate.

Sediu – București, str. Mihai Vodă, nr. 4-6, sector 5, cod poștal 050041

Website – www.[politiaromana.ro](http://www.politiaromana.ro)

Punct de contact – Unitatea de Implementare a Proiectelor, tel. (+4)021.208.25.25, int, 26054, e-mail pdp3@politiaromana.ro

Persoană de contact: - comisar-șef de poliție Mihaela RADU

 - subcomisar de poliție Valentin MOROIANU

### Reglementări aplicabile

* Acordul dintre Regatul Norvegiei și Uniunea Europeană privind un mecanism financiar norvegian pentru perioada 2014-2021;
* Protocolul adițional la Acordul dintre Comunitatea Economică Europeană și Regatul Norvegiei;
* Regulamentul privind implementarea Mecanismului Financiar Norvegian 2014-2021, denumit în continuare ”Regulament”, în concordanță cu prevederile Acordului încheiat între Regatul Norvegiei, denumit în continuare “Stat Donator”, și Uniunea Europeană, privind Mecanismul Financiar Norvegian 2014-2021;
* Memorandumul de Înțelegere privind implementarea Mecanismului Financiar Norvegian 2014-2021, încheiat între Regatul Norvegiei și Guvernul României;
* Acordul de Program (AP) încheiat între Ministerul Afacerilor Externe al Norvegiei și Ministerul Fondurilor Europene al României pentru finanțarea Programului Afaceri Interne;
* Acordul de Implementare a Programului (AIP) încheiat între Punctul Național de Contact și Ministerul Afacerilor Interne în calitate de Operator de Program, pentru implementarea Programului Afaceri Interne;
* Ordonanța de Urgență a Guvernului nr. 34/2017 privind gestionarea financiară a fondurilor externe nerambursabile aferente Mecanismului financiar Spațiul Economic European 2014-2021 și Mecanismului Financiar Norvegian 2014-2021;
* Ordinul MFP/MFE nr. 2840/2017 pentru aprobarea Normelor metodologice de aplicare a prevederilor Ordonanței de urgență a Guvernului nr. 34/2017 privind gestionarea financiară a fondurilor externe nerambursabile aferente Mecanismului financiar al Spațiului Economic European 2014-2021 și Mecanismului financiar norvegian 2014-2021;
* Ordonanța de Urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;
* Ordinul MAI nr. 39/2018 privind structura organizatorică la nivelul Ministerului Afacerilor Interne în calitate de operator de program pentru Programul Afaceri Interne, finanțat prin Mecanismul financiar norvegian pe perioada de programare 2014-2021;
* Ordinul MAI nr. 144/2019 privind regulile de aplicare a sumelor forfetare pentru cheltuielile de deplasare ale personalului străin participant la activități în România finanțate din bugetele proiectelor și din fondurile aferente costurilor de management, în cadrul Programului Afaceri Interne – MFN 2014-2021;
* Ghidurile adoptate de către Comitetul Mecanismului Financiar/Ministerul Afacerilor Externe Norvegian în conformitate cu Regulamentul;
* Contractul de finanțare nr. 5/2020 încheiat între Ministerul Afacerilor Interne în calitate de operator de program și Inspectoratul General al Poliției Române, în calitate de promotor de proiect.

## Secțiunea II – Definiții

**Contract de finanțare** – Contractul de finanțare nr. 5/2020 încheiat între Ministerul Afacerilor Interne, în calitate de Operator de Program și Inspectoratul General al Poliției Române, în calitate de Promotor de proiect. În sensul prezentei metodologii, Contractul de finanțare cuprinde și actele adiționale, precum și anexele acestuia.

**Participant** – entitate academică care dorește să participe la procedura de selecție a unui partener în cadrul proiectului *„Acțiune integrată pentru combaterea infracțiunilor motivate de ură în special cele îndreptate împotriva comunităților roma și asigurarea unui standard înalt de calitate în serviciul polițienesc - PDP 3”*.

**Ofertă de participare** – propunere formulată de instituții de învățământ superior publice sau private, acreditate sau institute/centre de cercetare acreditate, inclusiv institute ale Academiei Române, care doresc să participe la procedura de selecție a unui partener în proiectul *„Acțiune integrată pentru combaterea infracțiunilor motivate de ură în special cele îndreptate împotriva comunităților roma și asigurarea unui standard înalt de calitate în serviciul polițienesc - PDP 3”*, care să ateste îndeplinirea cerințelor prevăzute în prezenta metodologie.

**Proiect** – *„Acțiune integrată pentru combaterea infracțiunilor motivate de ură în special cele îndreptate împotriva comunităților roma și asigurarea unui standard înalt de calitate în serviciul polițienesc - PDP 3”*, finanțat prin Mecanismul Financiar Norvegian.

**Promotor de proiect** – Inspectoratul General al Poliției Române.

## Secțiunea III – Informații sumare despre proiect

Inspectoratul General al Poliției Române implementează proiectul predefinit intitulat *„Acțiune integrată pentru combaterea infracțiunilor motivate de ură în special cele îndreptate împotriva comunităților roma și asigurarea unui standard înalt de calitate în serviciul polițienesc - PDP 3”*, finanțat prin Mecanismul Financiar Norvegian 2014-2021.

## Obiectivul general al proiectului

Obiectivul general al proiectului este de a îmbunătăți capacitatea instituțională de prevenire, descoperire și investigare a infracțiunilor cu mobil discriminatoriu, precum și de creștere a calității și responsabilității serviciului polițienesc.

Principalele activități ce vor fi desfășurate în proiect sunt transferul de expertiză (prin activități de formare profesională, vizite de studiu și stagii profesionale), campanii împotriva victimizării în comunitățile de etnici roma, precum și desfășurarea de campanii de informare.

**Perioada de implementare a proiectului**

Perioada de implementare a proiectului este de 48 de luni de la data de semnare a contractului de finanțare – 12.03.2020 - 12.03.2024.

### Valoarea totală eligibilă

Valoarea totală eligibilă a proiectului este 13.581.174,49 lei, din care finanțare nerambursabilă 11.543.998,32 lei (85%) și co-finanțare publică 2.037.176,17 lei (15%).

Valoarea totală eligibilă include TVA, în situația în care aceasta nu este recuperabilă.

Bugetul estimat ce va fi gestionat de Participantul declarat câștigător pentru implementarea activității **A.10.** ***Instruire în domeniul prevenirii și combaterii criminalității motivate de ură*** este de **1 240 018** lei (100% nerambursabil) compus din:

|  |  |  |  |  |  |  |
| --- | --- | --- | --- | --- | --- | --- |
| **Cod linie de buget** | **Descriere produse/servicii** | **COD Categ.** | **UM** | **Cant.** | **Valoarea unitară în lei** | **Valoarea totală în lei** |
| A.10.1 | Organizarea a 10 sesiuni de pregătire în domeniul combaterii criminalității motivate de ură | F | sumă forfetară | 1 | 582,010.00 | 582,010.00 |
| A.10.2 | Cheltuieli pentru cazare și masă pentru cursanți (200 participanți x 6 zile/sesiune) | B | Zi | 1,200 | 336.70 | 404,040.00 |
| A.10.3 | Transport intern pentru cursanți  | B | sumă forfetară | 1 | 57,720.00 | 57,720.00 |
| A.10.4 | Cheltuieli pentru cazare și masă pentru traineri (5 traineri x 6 zile/sesiune) | B | Zi | 300 | 336.70 | 101,010.00 |
| A.10.5 | Transport intern pentru traineri ( 5 traineri) | B | sumă forfetară | 1 | 8,658.00 | 8,658.00 |
| A.10.6 | Consumabile și birotică organizare si susținere cursuri | E | Pachet | 1 | 14,430.00 | 14,430.00 |
| A.10.7 | Costuri administrative/de suport pentru personalul alocat pentru implementarea activităților proiectului | A | Pachet | 1 | 57,720.00 | 57,720.00 |
| A.10.8 | Audit | G1 | Raport | 1 | 14,430.00 | 14,430.00 |

|  |  |
| --- | --- |
| **Detaliere cu privire la Categorie de cheltuieli**  | **COD Categ.** |
|   |   |
| Cheltuieli de personal | A |
| Cheltuieli de deplasare | B |
| Achiziții de echipamente | C |
| Terenuri și imobile | D |
| Consumabile și materiale | E |
| Cheltuieli alte contracte | F |
| Alte cheltuieli | G |
| Servicii de audit | G1 |
| Cheltuieli indirecte  | I |

## Secțiunea IV – Obiectul procedurii de selecție

Proiectul va fi implementat în parteneriat cu entități publice și/sau private cu experiență în domeniul vizat de proiect.

Prezenta procedură are drept obiect selecția unui participant pentru implementarea activității **A.10. *Instruire în domeniul prevenirii și combaterii criminalității motivate de ură,*** potrivit legislației naționale și cadrului legal aplicabil Mecanismului Financiar Norvegian 2014-2021, după cum urmează:

* art. 7.7 și 8.15 din Regulamentul privind implementarea Mecanismului Financiar Norvegian 2014-2021;
* art. 17 din Acordul de Implementare a programului încheiat între Punctul Național de Contact și Ministerul Afacerilor Interne în calitate de operator de Program, pentru implementarea Programului Afaceri Interne;
* art. 13-15 din Ordonanța de Urgență a Guvernului nr. 34/2007 privind gestionarea financiară a fondurilor externe nerambursabile aferente Mecanismului financiar Spațiul Economic European 2014-2021 și Mecanismului Financiar Norvegian 2014-2021;
* art. 22-24 din Normele metodologice de aplicare a Ordonanței de Urgență a Guvernului nr. 34/2007 privind gestionarea financiară a fondurilor externe nerambursabile aferente Mecanismului financiar Spațiul Economic European 2014-2021 și Mecanismului Financiar Norvegian 2014-2021, aprobate prin ordinul MFP/MFE nr. 2840/2017;
* art. 7 din Contractul de finanțare nr. 5/2020.

Conform fișei de proiect, activitatea ***A.10.******Instruire în domeniul prevenirii și combaterii criminalității motivate de ură***presupune organizarea în România, pentru un număr **maxim de 200 de polițiști**, a 10 sesiuni de instruire în domeniul prevenirii și combaterii criminalității motivate de ură (20 de participanți/sesiune), 6 zile de pregătire cu prezenta fizică pentru fiecare instruire, dintre care o zi poate fi alocată pentru transportul participanților către locația de desfășurare. Cei 200 de polițiști beneficiari vor fi selectați din cadrul structurilor operative ale Poliției Române care sunt în general, primii care interacționează cu victimele infracțiunilor motivate de ură. Aceștia vor dezvolta noi competențe pentru a identifica și aborda **astfel de cazuri** **care privesc comunitatea roma sau alte grupuri vulnerabile**.

Infracțiunea motivată de ură și discursul instigator la ură sunt fenomene multidimensionale care pot fi abordate prin instrumente specifice științelor juridice și sociale. Natura complexă și dinamică a fenomenelor necesită un curs de instruire academică dedicat, are are capacitatea de a transfera, adapta, ajusta și, cel mai important,sa actualizeși să susțină în timp instruirea pentru o audiență diversă și mare de practicieni.

 **Propuneri cu privire la tematica generală a *Instruirii în domeniul prevenirii și combaterii criminalității motivate de ură*** (temele de mai jos sunt cu titlu de exemplificare, lista nu este nu este limitativă și nici restrictivă). Temele de curs vor fi stabilite în colaborare cu beneficiarul:

1. Definirea infracțiunilor motivate de ură și a formelor lor de manifestare.
2. Conștientizarea importanței prevenirii și combaterii infracțiunilor motivate de ură într-o societate democratică.
3. Identificarea și evaluarea riscurilor apărute în comunitățile locale ca urmare a comiterii infracțiunilor motivate de ură..
4. Tehnici de comunicare eficiente pentru a preveni și gestiona cazurile ce au ca obiect infracțiunile motivate de ură.
5. Abordarea sensibilă a victimelor infracțiunilor motivate de ură și asigurarea sprijinului necesar. Protecția victimelor infracțiunilor motivate de ură
6. Aspecte juridice ale incriminării infracțiunilor motivate de ură în contextul dreptului penal național și internațional.
7. Analiza jurisprudenței relevante a Curții Europene a Drepturilor Omului privind cazurile de infracțiuni motivată de ură.
8. Abordarea problematicii definirii și interpretării termenilor de "ură" și "discurs de ură" în contextul dreptului internațional și național.
9. Analiza modalităților de implementare a legislației împotriva infracțiunilor motivate de ură și a protecției victimelor într-un context național și internațional.
10. Evaluarea efectivității și a limitărilor legislației existente în prevenirea și combaterea infracțiunilor motivate de ură.
11. Evaluarea dimensiunii transnaționale a infracțiunilor motivate de ură și a cooperării internaționale în prevenirea și combaterea acestora.
12. Identificarea și abordarea fenomenului discursului de ură și a modalităților de combatere a acestuia.
13. Educația și conștientizarea publică cu privire la ură/prejudecată și prevenirea urii în comunitatea locală.
14. Utilizarea tehnologiilor informaționale pentru a monitoriza și a preveni infracțiunile motivate de ură.
15. Analiza factorilor sociali și culturali care contribuie la creșterea numărului de infracțiuni motivate de ură într-o societate.
16. Studiul influenței mass-media și a discursului politic asupra promovării sau descurajării sentimentelor de ură și a infracțiunilor motivate de ură.
17. Abordarea problematicii dezumanizării și stereotipurilor care duc la discriminare și la creșterea violenței motivate de ură.
18. Analiza impactului sistemelor de valori și a tradițiilor culturale asupra fenomenului infracțiunilor motivate de ură.
19. Studiul efectelor prejudecăților și al discriminării asupra individului și comunității.
20. Abordarea problematicii polarizării sociale și a creșterii extremismului și a urii în cadrul grupurilor marginale și al subculturilor.

## Secțiunea V – Condiții de participare la procedura de selecție

Pentru participarea la procesul de selecție, Participantul va trebui să transmită intenția de participare ce va conține oferta tehnică, conform formularului de prezentare a ofertei prevăzut în Anexa 1 a prezentei Metodologii, însoțită de documentele care atestă îndeplinirea condițiilor în vederea garantării implementării corespunzătoare a activității proiectului.

Participantul la procedura de selecție trebuie să îndeplinească următoarele categorii de condiții:

### 1. Condiții privind situația juridică a Participantului

|  |  |
| --- | --- |
| **Cerințele Promotorului de Proiect** | **Documente care susțin îndeplinirea condiției** |
| Personalul implicat în proiect din partea Participantului nu trebuie să se regăsească în situații de conflict de interese, astfel cum acesta este definit în Contractul de finanțare  | Declarația de confidențialitate și imparțialitate privind conflictul de interese și incompatibilitatea pentru specialiștii desemnați în echipa de implementare a proiectului, conform modelului din Anexa 2 la prezenta Metodologie |
| Să nu se afle în procedura insolvenței sau lichidare.Participantul, reprezentantul legal al participantului, sau, după caz, membrii organului de administrare, de conducere sau de supraveghere ai participantului sau persoanele care au putere de reprezentare, decizie sau de control în cadrul acestuia să nu fi fost condamnați în ultimii 5 ani prin hotărâre judecătorească definitivă pentru:1. constituirea unui grup infracțional organizat, prevăzută de art. 367 din Legea nr. 286/2009 privind Codul penal, cu modificările și completările ulterioare, sau de dispozițiile corespunzătoare ale legislației penale a statului în care respectivul participant a fost condamnat;
2. infracțiuni de corupție, prevăzute de art. 289-294 din Legea nr. 286/2009, cu modificările și completările ulterioare, și infracțiuni asimilate infracțiunilor de corupție prevăzute de art. 10-13 din Legea nr. 78/2000 pentru prevenirea, descoperirea și sancționarea faptelor de corupție, cu modificările și completările ulterioare, sau de dispozițiile corespunzătoare ale legislației penale a statului în care respectivul participant a fost condamnat;
3. infracțiuni împotriva intereselor financiare ale Uniunii Europene, prevăzute de art. 18^1-18^5 din Legea nr. 78/2000, cu modificările și completările ulterioare, sau de dispozițiile corespunzătoare ale legislației penale a statului în care respectivul participant a fost condamnat;
4. acte de terorism, prevăzute de art. 32-35 și art. 37-38 din Legea nr. 535/2004 privind prevenirea și combaterea terorismului, cu modificările și completările ulterioare, sau de dispozițiile corespunzătoare ale legislației penale a statului în care respectivul participant a fost condamnat;
5. spălarea banilor, prevăzută de Legea nr. 129/2019 pentru prevenirea și combaterea spălării banilor și finanțării terorismului, precum și pentru modificarea și completarea unor acte normative, cu modificările ulterioare, sau finanțarea terorismului, prevăzută de art. 36 din Legea nr. 535/2004, cu modificările și completările ulterioare, sau de dispozițiile corespunzătoare ale legislației penale a statului în care respectivul participant a fost condamnat;
6. traficul și exploatarea persoanelor vulnerabile, prevăzute de art. 209-217 din Legea nr. 286/2009, cu modificările și completările ulterioare, sau de dispozițiile corespunzătoare ale legislației penale a statului în care respectivul participant a fost condamnat;
7. fraudă, în sensul articolului 1 din Convenția privind protejarea intereselor financiare ale Comunităților Europene din 27 noiembrie 1995.
8. dispozițiile literelor de la a) la g) se aplică și în cazul în care persoana condamnată printr-o hotărâre definitivă este membru al organului de administrare, de conducere sau de supraveghere al participantului sau are putere de reprezentare, de decizie sau de control în cadrul acestuia.
 | Declarația de eligibilitate pentru Participant, pentru reprezentantul legal al participantului, sau, după caz, membrii ai organului de administrare, de conducere sau de supraveghere ai participantului sau persoanele care au putere de reprezentare, decizie sau de control în cadrul acestuia, conform modelului din Anexa 3 la prezenta Metodologie.Verificări în evidența informatizată a cazierului judiciar, administrată de Promotorul de proiect. În cazul în care reprezentantul legal al Participantului sau, după caz, membrii ai organului de administrare, de conducere sau de supraveghere ai participantului sau persoanele care au putere de reprezentare, decizie sau de control în cadrul acestuia nu sunt de acord cu prelucrarea datelor cu caracter personal din evidența informatizată a cazierului judiciar de către reprezentanții promotorului de proiect, aceștia vor depune un certificat de cazier judiciar din care să reiasă îndeplinirea condițiilor din coloana alăturată.Alte documente corespunzătoare care susțin îndeplinirea acestor obligații. |

### 2. Condiții privind capacitatea de exercitare a activității profesionale:

|  |  |
| --- | --- |
| **Cerințele Promotorului de Proiect** | **Documente care susțin îndeplinirea condiției** |
| Participantul trebuie să se regăsească în una din următoarele categorii:- Instituții de învățământ superior publice sau private, acreditate sau- Institute/centre de cercetare acreditate, inclusiv institute ale Academiei Române. | Documente de înființare și organizare. |

### 3. Condiții privind capacitatea economică și financiară

|  |  |
| --- | --- |
| **Cerințele Promotorului de Proiect** | **Documente care susțin îndeplinirea condiției** |
| Participantul trebuie să își fi îndeplinit obligațiile de plată a impozitelor, taxelor sau a contribuțiilor la bugetul general consolidat, potrivit prevederilor legale în vigoare în România sau în țara în care își are sediul principal.Participantul nu este exclus din procedura de selecție dacă, anterior deciziei de excludere, își îndeplinește obligațiile prin plata impozitelor, taxelor sau contribuțiilor la bugetul general consolidat datorate ori prin alte modalități de stingere a acestora în termen de 5 zile lucrătoare de la momentul etapei de deschidere a ofertelor sau beneficiază, în condițiile legii, de eșalonarea acestora ori de alte facilități în vederea plății acestora, inclusiv, după caz, a eventualelor dobânzi ori penalități de întârziere acumulate sau a amenzilor.Participantul nu este exclus din procedura de selecție atunci când cuantumul impozitelor, taxelor și contribuțiilor la bugetul general consolidat datorate și restante este mai mic de 10.000 lei. | Declarația de eligibilitate, conform modelului din Anexa 3 la prezenta metodologie.Documente emise de autorități cu competențe în domeniu din care să rezulte îndeplinirea condițiilor prevăzute la prezenta subsecțiune (certificate emise de către A.N.A.F., direcțiile/serviciile locale de taxe și impozite, etc.). |
| Participantul trebuie să asigure resursele financiare în vederea implementării în bune condiții a proiectului, pe toată durata acestuia. | Declarația de asigurare financiară, conform Anexei 4 la prezenta Metodologie. |

### 4. Cerințe privind capacitatea tehnică și/sau profesională:

|  |  |
| --- | --- |
| **Cerințele Promotorului de Proiect** | **Documente care susțin îndeplinirea condiției** |
| Participantul va face o descriere privind valoarea adăugată pe care o va aduce parteneriatului, prezentându-și viziunea de lucru și metodologia de obținere a rezultatelor scontate sub forma unui proiect descriptiv/rezumativ.  | Document ce cuprinde proiectul descriptiv/rezumativ privind viziunea proprie de lucru și metodologia de obținere a rezultatelor scontate. |
| Participantul trebuie să facă dovada că a organizat în ultimii 7 ani sau a avut calitatea de coordonator unic sau partener/co-organizator a cel puțin 1 curs/sesiune de instruire/sesiune de comunicări științifice/conferință la nivel național și/sau internațional pe teme de drept național și/sau internațional sau științe sociale în care cel puțin o temă să aibă ca obiect infracțiunea motivată de ură, drepturile fundamentale ale omului, considerații ale Curții Europene a Drepturilor Omului cu privire la infracționalitatea motivată de ură/prejudecată. | Lista cursurilor/sesiunilor de instruire/sesiunilor de comunicări științifice/conferințelor organizate, conform modelului de la Anexei 5 la prezenta Metodologie. |
| Participantul trebuie să facă dovada că are capacitate operațională pentru implementarea activităților ce îi revin din proiect. | Document ce cuprinde nominalizarea unei echipe de implementare formată din minimum 4 specialiști, conform modelului din Anexa 6 la prezenta Metodologie.Declarația de disponibilitate pentru fiecare specialist propus, conform modelului din Anexa 7 la prezenta Metodologie. |
| Cel puțin doi specialiști propuși în echipa de implementare să aibă experiență profesională (de cercetare, și/sau activitate universitară didactică)în domeniul științelor juridice sau științelor sociale , și să fi abordat in activitatea lor profesională teme legate de drepturile omului, discriminare , discurs incitator la ură sau infractiuni motivate de ură, având minim 1 articol publicat și indexat. | Formular de prezentare a ofertei cuprins in Anexa 1 din prezenta Metodologie.CV-ul în format Europass în limba română pentru fiecare specialist, în care să se detalieze experiența profesională practică dobândită pentru îndeplinirea condiției. |
| Participantul trebuie să facă dovada că a implementat în calitate de coordonator/partener, în ultimii 7 ani, cel puțin 1 proiect finanțat din fonduri nerambursabile | Formular de prezentare a ofertei cuprins in Anexa 1 din prezenta Metodologie.Lista proiectelor implementate, conform modelului din Anexa 8 la prezenta Metodologie.  |

## Secțiunea VI – Obligații ale participantului declarat câștigător al procedurii de selecție

Conform fișei de proiect, activitatea ***A.10. Instruire în domeniul prevenirii și combaterii criminalității motivate de ură*** presupune organizarea a 10 sesiuni de pregătire în domeniul prevenirii și combaterii criminalității motivate de ură, cu o durată de 6 zile per sesiune, dintre care o zi este alocată transportului participanților către locația de desfășurare a sesiunii de instruire. La aceste sesiuni vor participa 200 de polițiști în total (20 de participanți/sesiune). Bugetul proiectului prevede că acești polițiști vor fi pregătiți de un număr maxim de 5 traineri per sesiune.

Un participant va fi selectat printr-o procedură publică și va fi responsabil de implementarea activității.

**Livrabilele pe care partenerul selectat le va pune la dispoziția Promotorului de proiect la finalizarea implementării activității:**

1. Lista participanților pentru fiecare sesiune realizată;
2. Formularele de feedback completate de participanți cu privire la calitatea cursului susținut și a serviciilor de cazare și catering prestate;
3. Suportul de curs pus la dispoziția participanților la instruire, in format letric si digital;
4. Câte un raport de audit pentru cheltuielile raportate la fiecare raport intermediar și unul pentru raportul final.

Proiectul PDP3 prevede un buget distinct pentru pregătire si susținere cursuri în domeniul prevenirii și combaterii criminalității motivate de ură (costuri pentru documentare, pregătire si susținere curs pentru maxim 200 participanți, pe parcursul a 10 sesiuni, 20 participanți/sesiune, pregătire cu prezenta fizica cu o durată de 6 zile per sesiune dintre care o zi este alocată transportului participanților către locația de desfășurare a sesiunii de instruire). De asemenea sunt prevăzute cheltuieli pentru cazare și masă pentru cursanți și traineri, transport intern pentru cursanți și traineri, consumabile și birotică organizare si susținere cursuri, costuri administrative/de suport pentru personalul alocat pentru implementarea activităților proiectului și o componentă pentru organizarea unui audit.

Achiziționarea tuturor serviciilor necesare organizării celor 10 sesiuni de pregătire cade în sarcina participantului declarat câștigător, precum și plata oricărui onorariu sau diurnă solicitată de către vreun trainer străin sau român.

Suportul de curs și elementele de vizibilitate vor fi finalizate după consultarea prealabilă cu Promotorul de proiect. Realizarea/confecționarea/achiziționarea materialelor de vizibilitate și a altor tipărituri care țin de susținerea celor 10 sesiuni de pregătire cade în sarcina participantului selectat.

Lista participanților la sesiunile de pregătire va fi transmisă de către Promotorul de proiect în timp util.

Pentru achiziționarea serviciilor de cazare și masă participantul declarat câștigător, se va consulta cu Promotorul de Proiect, ținând cont de următoarele coordonate:

1. **Locația** de desfășurare – se poate alege una sau mai multe locații, ținând cont de aspectele logistice care incumbă această alegere. Locațiile vor fi stabilite de comun acord cu Promotorul de proiect, ținând cont de județele de proveniență ale participanților.

2. **Perioada de desfășurare** – perioadele de desfășurare ale celor 10 sesiuni de pregătire vor fi stabilite de către participantul declarat câștigător de comun acord cu Promotorul de proiect. Cu toate acestea, activitatea A.10. trebuie implementată cel târziu până la data de **15 februarie 2024**.

3. **Serviciile de cazare și masă** trebuie să îndeplinească următoarele criterii minimale:

1. Camerele să fie situate într-o unitate hotelieră de minimum 3 (trei) stele;
2. Cazarea se va face în regim single și/sau în camere duble în regim single;
3. Hotelul trebuie să dispună de restaurant, unde participanții la activitățile de instruire vor servi micul dejun și cina. Meniul va fi comunicat Promotorului de proiect.
4. Camerele trebuie să fie corespunzător igienizate și dotate cu aer condiționat şi sistem de încălzire, care să asigure un prag de confort în jurul valorii de 25 de grade Celsius.
5. **Sala de instruire** trebuie să îndeplinească următoarele criterii minimale:
6. În sală să existe lumină naturală și aerisire;
7. Să existe mese și scaune pentru toţi participanţii;
8. Să existe dotări tehnice pentru prezentări multimedia (videoproiector, ecran de proiecție, flipchart, sistem de sonorizare, microfoane etc.);
9. Să fie disponibil acces Wi-Fi gratuit;
10. Să existe instalație de aer condiţionat funcțională;
11. Să nu existe stâlpi sau alte elemente structurale care să împiedice vizibilitatea către persoana care susține prezentarea și ecranul de proiecție;
12. Sala trebuie să se afle în aceeași clădire unde vor fi prestate serviciile de *catering (prânz și pauze de cafea)*;
13. În fiecare zi a sesiunii de instruire vor fi asigurate cel puțin 2 pauze de cafea, cu tratațiile corespunzătoare;
14. Să existe toalete pe același etaj cu sala;
15. Să fie dedicată pentru acest tip de activitate(nu se iau în considerare săli de restaurant, bar, *ballroom* etc.), iar din aceasta să nu se facă accesul către bucătărie, bar sau alte facilităţi hoteliere (centru spa, piscină, sală fitness etc.).
16. Sala de instruire trebuie să se afle în incinta unității hoteliere unde se realizează cazarea participanților sau în vecinătatea unității hoteliere, fără a depăși o distanță de 2km între cele două locații.

Participantul declarat câștigător va semna un acord de parteneriat cu Promotorul de proiect și va coopera cu acesta potrivit clauzelor stabilite în acord.

##

## Secțiunea VII – Reguli de procedură

### Informații administrative

Promotorul de proiect publică un anunț de participare pe site-ul [www.politiaromana.ro](http://www.politiaromana.ro), paginile de social media oficiale și/sau prin intermediul canalelor mass-media cu acoperire națională. De asemenea, Promotorul de proiect transmite invitații de participare entităților care au fost identificate ca potențiali parteneri potrivit informațiilor disponibile public.

 Oferta și documentele însoțitoare să fie semnate olograf și stampilate (dacă este cazul), ori certificate cu semnătura digitală, iar documentele prezentate în copie vor fi certificate pentru conformitate cu originalul și traduse autorizat, după caz.

Limba de redactare a ofertei și tuturor documentelor însoțitoare este **limba română**.

 Procedura de selecție se desfășoară în următoarele etape:

1. Depunerea ofertelor;
2. Deschiderea ofertelor;
3. Evaluarea ofertelor;
4. Comunicarea rezultatului procedurii.

Procedura de selecție se încheie cu semnarea unui acord de parteneriat între Promotorul de proiect și Participantul declarat câștigător sau, după caz, cu anularea procedurii de selecție.

#### Termene

Termenele stabilite în prezenta procedură se calculează potrivit art. 181 C. pr. Civ.

Termenul limită de depunere a ofertelor este stabilit de reprezentantul legal al Promotorului de proiect și este precizat în anunțurile și invitațiile de participare. Ofertele depuse după termenul limită stabilit se resping.

Termenul până la care se pot solicita clarificări înainte de data limită de depunere a ofertelor este de 5 zile lucrătoare, iar răspunsul la clarificări va fi transmis în maximum 2 zile lucrătoare de la data primirii cererii, prin aceeași modalitate prin care a fost transmisă și solicitarea de clarificări.

### Depunerea ofertelor

Entitățile interesate să participe la selecție vor depune ofertele în format online, prin intermediul adresei de e-mail a proiectului: pdp3@politiaromana.ro.

Ofertele vor conține o scrisoare oficială de intenție și documentele necesare pentru dovedirea îndeplinirii condițiilor prevăzute la Secțiunea a V-a din prezenta metodologie.

Întreaga documentație va fi transmisă online, la adresa de email pdp3@politiaromana.ro, într-un document arhivat și parolat. Parola se comunică Promotorului de proiect prin acelasi e-mail pdp3@politiaromana.ro, la data stabilită pentru deschiderea ofertelor, potrivit procedurii stabilite în prezenta secțiune.

Ulterior transmiterii online a documentației, participantul declarat câștigător are obligația depunerii documentelor originale aferente ofertei (scrisoare oficială de intenție și anexele 1-8 prevăzute în prezenta metodologie), în termen de 10 zile lucrătoare de la primirea comunicării rezultatului evaluării ofertelor, la sediul Inspectoratului General al Poliției Române din str. Mihai Vodă, nr. 4-6, sector 5, București, cu mențiunea „În atenția Unității de Implementare a Proiectelor – partener academic ***A.10. Instruire în domeniul prevenirii și combaterii criminalității motivate de ură*** în cadrul proiectului “ *Acțiune integrată pentru combaterea infracțiunilor motivate de ură în special cele îndreptate împotriva comunităților roma și asigurarea unui standard înalt de calitate în serviciul polițienesc – PDP 3*”

#### Comisia de analiză a ofertelor

Cel târziu în ziua limită stabilită pentru deschiderea ofertelor, Promotorul de proiect constituie, prin dispoziție a inspectorului general al IGPR, o comisie de analiză a ofertelor.

Comisia are în componență un presedinte si cel puțin câte un reprezentant al următoarelor structuri:

1. Direcția de Investigații Criminale, un președinte si un membru;
2. Unitatea de Implementare a Proiectelor, un membru;
3. Institutul de Cercetare și Prevenire a Criminalității, un membru;
4. Direcția Juridică, un membru;
5. Direcția Financiară, un membru;
6. Direcția Pregătire Profesională, un membru;

**Comisia are următoarele atribuții:**

1. Deschide ofertele primite la data stabilită;
2. Respinge ofertele depuse peste termenul limită stabilit pentru depunere sau imposibil de verificat din cauza lipsei parolei;
3. Acordă termene pentru completarea ofertei;
4. Stabilește eventualele clarificări necesare cu privire la oferte și solicită informațiile suplimentare necesare pentru lămurirea acestora de la participantul în cauză;
5. Evaluează ofertele depuse în termen, potrivit prevederilor prezentei Metodologii;
6. Respinge ofertele care nu corespund cerințelor minimale stabilite prin prezenta Metodologie;
7. Stabilește câștigătorul procedurii;
8. Comunică Participanților informațiile prevăzute în prezenta Metodologie;
9. Întocmește procese-verbale și orice alte acte administrative necesare pentru finalizarea procedurii de selecție, inclusiv realizarea de verificări în bazele de date propriii sau ale altor entități.

Deciziile comisiei se adopta prin votul majorității prezente.

Unicul punct de contact cu participanții se asigură de către reprezentantul Unității de Implementare a Proiectelor.

Comunicările efectuate conform prevederilor prezentei metodologii sunt stabilite prin consultarea membrilor comisiei de analiză a ofertelor.

#### Deschiderea ofertelor

Deschiderea ofertelor are loc la sediul IGPR din str. Mihai Vodă, nr. 4-6, sector 5, București, la data și ora stabilite în anunțurile și invitațiile de participare, și se realizează de către comisia de analiză a ofertelor.

Deschiderea ofertelor poate fi făcută în prezența reprezentanților desemnați de către Participanți. Nu este obligatorie desemnarea de reprezentanți din partea Participanților. Lipsa unui reprezentant comunicat din partea Participanților nu împiedică deschiderea ofertelor la data și ora stabilite. Fiecare Participant poate desemna maximum două persoane care să fie prezente la deschiderea ofertelor. Numărul de persoane care pot participa la deschiderea ofertelor poate fi limitat pentru a asigura respectarea regulilor igienico-sanitare în vigoare la acel moment, fără a aduce atingere dreptului fiecărui participant de a avea cel puțin un reprezentant prezent.

Cu ocazia deschiderii ofertelor se verifică doar existența tuturor documentelor solicitate de IGPR și îndeplinirea regulilor formale de depunere a ofertelor. La deschiderea ofertelor se resping doar ofertele întârziate sau/și cele imposibil de verificat din cauza lipsei parolei.

Participantul transmite parola către Promotorul de proiect în ziua prevăzută pentru deschiderea ofertelor în invitația de participare, electronic la adresa pdp3@politiaromana.ro. Răspunderea pentru omisiunea de a transmite parola aparține Participantului.

Promotorul de proiect poate transmite notificări tuturor participanților cu privire la data și ora de transmitere a parolelor cu maximum 3 zile lucrătoare înainte de această dată. Notificările vor fi transmise în același timp către toți Participanții.

Dacă Participantul a desemnat o persoană care să participe la procedura de deschidere a ofertelor, parola poate fi comunicată direct de către aceasta Comisiei de analiză a ofertelor. De asemenea, dacă parola nu a fost primită până la data și ora deschiderii ofertelor, membrii Comisiei de analiză a ofertelor pot contacta reprezentanții Participanților care nu au comunicat parola la datele de contact comunicate în prealabil de aceștia. Lipsa parolei cu ocazia deschiderii ofertelor, după parcurgerea tuturor posibilităților de contactare enumerate la prezentul paragraf atrage respingerea ofertei ca imposibil de verificat.

Comisia întocmește un proces-verbal care cuprinde cel puțin următoarele elemente:

1. Componența comisiei și actul administrativ de numire a acesteia;
2. Ofertele primite și datele de identificare pentru fiecare participant;
3. Precizarea dacă ofertele au fost depuse în termen, pentru fiecare participant;
4. Menționarea ofertelor complete și conforme cu prevederile metodologiei, precum și a celor care se resping, după caz;
5. Termene acordate pentru completarea ofertelor, dacă este cazul.

Procesul-verbal nu se comunică Participanților. Rezultatul etapei de deschidere a ofertelor, cu precizarea ofertelor admise este transmis Participanților prin poștă sau mijloace de corespondență electronică, dacă acestea au fost precizate de Participanți.

În cazul în care din oferte lipsesc documente sau acestea sunt incomplete, se acordă maxim 2 termene de până la 5 zile lucrătoare pentru completarea ofertei. În cazul în care se acordă astfel de termene, comisia se întrunește în prima zi lucrătoare ulterioară împlinirii ultimului termenului și verifică oferta/ofertele pentru care a fost acordat termenul. Rezultatele verificării se consemnează într-un proces-verbal ce conține aceleași elemente ca acela întocmit cu ocazia deschiderii ofertelor. Ofertele care rămân incomplete după acordarea a maxim 2 termene se resping.

#### Evaluarea ofertelor

La încheierea etapei de deschidere a ofertelor, comisia stabilește termenul până la care va fi finalizată evaluarea ofertelor. Termenul nu poate fi mai mare de 15 zile lucrătoare.

În situația în care comisia apreciază că sunt necesare clarificări cu privire la documentele cuprinse în ofertă, comisia le solicită de la participant, acordând un termen de maximum 3 zile lucrătoare. Răspunsurile primite după termenul de 3 zile lucrătoare nu se iau în considerare. Lipsa răspunsului atrage respingerea ofertei ca și neclarificată.

După primirea răspunsurilor la clarificări, comisia verifică îndeplinirea cerințelor de calificare. Ofertele care nu îndeplinesc cerințele minimale de calificare vor fi respinse ca inacceptabile.

Comisia evaluează fiecare dintre oferte prin aplicarea criteriilor de departajare indicate mai jos și acordarea punctajului corespunzător, potrivit algoritmului indicat.

### Criterii de departajare

Pentru evaluarea ofertelor comisia de analiză a ofertelor aplică următoarele criterii de departajare*:*

| **Nr.crt.** | **Criteriu** | **Punctaj acordat** | **Documentele sursă în vederea calculării punctajului** |
| --- | --- | --- | --- |
|  | Experiență în organizarea de cursuri/sesiuni de instruire/sesiuni de comunicări științifice/conferințe la nivel național și/sau internațional pe teme de drept național și/sau internațional sau științe sociale în care cel puțin o temă să aibă ca obiect infracțiunea motivată de ură, drepturile fundamentale ale omului, considerații ale Curții Europene a Drepturilor Omului cu privire la infracționalitatea motivată de ură/prejudecată. | Câte 5 puncte pentru fiecare curs/sesiune de instruire/sesiune de comunicări științifice/conferință pe teme de drept național și/sau internațional sau științe sociale în care cel puțin o temă să aibă ca obiect infracțiunea motivată de ură, drepturile fundamentale ale omului, considerații ale Curții Europene a Drepturilor Omului cu privire la infracționalitatea motivată de ură/prejudecată.organizat la nivel național în calitate de organizator unic sau partener/co-organizator.Câte 10 puncte pentru fiecare curs/sesiune de instruire/sesiune de comunicări științifice/conferință pe teme de drept național și/sau internațional sau științe sociale în care cel puțin o temă să aibă ca obiect infracțiunea motivată de ură, drepturile fundamentale ale omului, considerații ale Curții Europene a Drepturilor Omului cu privire la infracționalitatea motivată de ură/prejudecată, organizat la nivel internațional calitate de organizator unic sau partener/co-organizator. | Lista cursurilor/sesiunilor de instruire/sesiunilor de comunicări științifice/ conferințelor organizate, conform modelului de la Anexei 5 la prezenta Metodologie.Formular de prezentare a ofertei cuprins în Anexa 1 la prezenta Metodologie. |
|  | Experiența în colaborarea cu parteneri externi din domeniul drepturilor omului (diferite organizații internaționale de profil și instituții academice din afara României) în ultimii 7 ani.*Participantul ar trebui sa aibă experiență în colaborarea cu parteneri externi, cum ar fi instituții academice si organizații internaționale de genul OSCE-ODIHR, CoE, FRA, etc.*  | Câte 3 puncte pentru fiecare acord de parteneriat/alt document de colaborare încheiat cu o durată de minim 6 luni (se iau în calcul și acordurile aflate în desfășurare). | Formularul de prezentare a ofertei conform modelului de la Anexa 1 la prezenta Metodologie. |
|  | Cercetare științifică/academică/universitară în domeniul științelor juridice sau stiinte sociale desfășurată de către membrii echipei de proiect.*.* | Între 1-5 articole publicate și indexate – 5 puncteÎntre 6-10 articole publicate și indexate – 10 puncteÎntre 11-15 articole publicate și indexate – 15 punctePeste 20 de articole publicate și indexate – 20 puncte | CV-ul în format Europass în limba română pentru fiecare specialist din echipa în care să se detalieze activitatea de cercetare științifică/academică/universitară îndeplinităParticipantul va extrage din documentele care vor fi puse la dispoziție de către acesta informațiile din care rezultă că este îndeplinit criteriul și va indica în mod expres aceste date în cuprinsul Formularului de prezentare a ofertei cuprins în Anexa 1 la prezenta Metodologie. |
|  | Capacitatea de a implementa și gestiona proiecte finanțate cu fonduri nerambursabile în ultimii 7 ani a participantului | Câte 5 puncte pentru fiecare proiect implementat cu o durată de minim 6 luni (se iau în calcul și proiectele aflate în desfășurare), valoare proiectului fiind de maxim500.000 euro inclusivCâte 10 puncte pentru fiecare proiect implementat cu o durată de minim 6 luni (se iau în calcul și proiectele aflate în desfășurare), valoare proiectului fiind de peste 500.000 euro | Lista proiectelor implementate, conform modelului din Anexa 8Formular de prezentare a ofertei cuprins în Anexa 1 la prezenta Metodologie |

Evaluarea ofertelor se va realiza analizând criteriile de departajare pe ultimii 7 ani ținând cont de faptul că în perioada 2020 – 2022 activitatea potențialilor participanți a fost semnificativ decalată de restricțiile determinate de limitarea transmiterii virusului SARS-COV-2.

Scorul pentru fiecare Participant se obține prin însumarea punctajelor acordate pentru fiecare dintre criteriile de departajare.

**Este declarată câștigătoare oferta care obține cel mai mare scor.**

În caz de egalitate de puncte între mai mulți participanți, se compară scorurile obținute la primul criteriu dintre cele enumerate în prezenta metodologie de participanții aflați la egalitate. În cazul în care se menține egalitatea, procedura se repetă pentru fiecare dintre următoarele criterii pentru participanți care se mențin la egalitate, în ordinea enumerării criteriilor.

În cazul în care și după aplicarea procedurii de la paragraful precedent există egalitate între doi sau mai mulți participanți, comisia de evaluare constată acest lucru printr-un proces-verbal. Participanții aflați la egalitate sunt informați despre egalitate și le este solicitată o nouă ofertă de către persoana care a gestionat procedura de comunicare cu aceștia. Partenerii astfel informați au la dispoziție un termen de 5 zile lucrătoare pentru depunerea documentelor care să permită re-evaluarea. A doua zi după împlinirea termenului de 5 zile lucrătoare, comisia de evaluare se întrunește și re-evaluează ofertele din perspectiva noilor oferte, aplicând părțile relevante ale prezentei secțiuni. În cazul în care egalitatea se menține, procedura este reluată.

La finalizarea evaluării (sau, după caz, re-evaluării), comisia întocmește un proces-verbal care cuprinde cel puțin următoarele elemente:

1. Componența comisiei și actul administrativ de numire a acesteia;
2. Ofertele primite și conformitatea/calificarea acestora;
3. Punctajul acordat pentru fiecare criteriu de departajare și pentru fiecare ofertă în parte, cu detalierea calculelor;
4. Scorul obținut pentru fiecare ofertă;
5. Câștigătorul procedurii de selecție.

 Procesul-verbal încheiat în etapele de evaluare și de re-evaluare nu se comunică Participanților. Rezultatul procesului de evaluare a ofertelor este comunicat fiecărui Participant, cu precizarea câștigătorului și a scorurilor obținute de fiecare dintre Participanți. Comunicarea se face la adresele de corespondență electronică indicate de Participanți în procedură.

####

#### Semnarea acordului de parteneriat

Odată cu transmiterea rezultatului procesului de evaluare a ofertelor sau cel târziu în termen de 10 zile lucrătoare de la această dată Promotorul de proiect transmite Participantului declarat câștigător al procedurii de selecție un Acord de parteneriat care stabilește drepturile și obligațiile părților.

## Secțiunea VIII – Precizări finale

Actele administrative întocmite de IGPR potrivit prezentei metodologii de selecție pot fi contestate în conformitate cu prevederile Legii nr. 554/2004 a contenciosului administrativ, cu modificările și completările ulterioare.

Prin participarea la procedura de selecție, Participantul și membrii echipei de proiect își exprimă acordul cu privire la prelucrarea datelor cu caracter personal (nume complet, CNP, datele înscrise în cazierul judiciar) pentru a verifica îndeplinirea condițiilor de participare și pentru a asigura buna implementare a activităților proiectului.

Anexele 1-8, Contractul de finanțare și anexele la acesta fac parte integrantă din prezenta metodologie.

|  |
| --- |
| **MANAGER DE PROIECT****ADJUNCT AL DIRECTORULUI DIRECȚIEI DE INVESTIGARE CRIMINALE***Comisar-șef de poliție***Antonio MARINCIU** |
| **DIRECȚIA DE INVESTIGARE CRIMINALE****DIRECTOR** *Comisar-șef de poliție***Adrian Ciprian MIRON** | **UNITATEA DE IMPLEMENTARE A PROIECTELOR****DIRECTOR** *Comisar-șef de poliție***Mihaela RADU** |
| **DIRECȚIA FINANCIARĂ****DIRECTOR** *Comisar-șef de poliție***Daneluș-Ionel HARABAGIU** | **DIRECȚIA JURIDICĂ****DIRECTOR** *Comisar-șef de poliție***Marius-Claudiu IARU** |
| **DIRECȚIA PREGĂTIRE PROFESIONALĂ****DIRECTOR** ***Comisar-șef de poliție*****Marius BĂLAN** | **INSTITUTUL DE CERCETARE ȘI PREVENIRE A CRIMINALITĂȚII****P. DIRECTOR** *Comisar-șef de poliție***Sorin STĂNICĂ** |

Anexa 1 la Metodologia de selecție

**Formular de prezentare a ofertei**

Examinând Metodologia de Selecție, subsemnatul \_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentant legal al \_\_\_\_\_\_\_\_\_\_\_\_\_\_\_\_\_\_\_\_\_ (denumirea/numele Participantului), având în vedere criteriile de selecție prevăzute în Metodologia de selecție privind implementarea activității**A.10. Instruire în domeniul prevenirii și combaterii criminalității motivate de ură** în cadrul proiectului „*Acțiune integrată pentru combaterea infracțiunilor motivate de ură în special cele îndreptate împotriva comunităților roma și asigurarea unui standard înalt de calitate în serviciul polițienesc - PDP 3”****,*** arăt următoarele:

|  |  |  |  |
| --- | --- | --- | --- |
| **Nr. crt.** | **Criterii de selecție****conform prevederilor prezentei Metodologii** | **Specificații privind oferta înaintată și** **modul de îndeplinire a criteriilor** | **Observații / Indicații pentru completarea formularului** |
| **I. Condiții privind situația juridică a Participantului** |
|  | Personalul implicat în proiect din partea Participantului nu trebuie să se regăsească în situații de conflict de interese, astfel cum acesta este definit în Contractul de finanțare | Vă rugăm să indicați Pagina corespunzătoare din ofertă dumneavoastră. | Declarația de confidențialitate și imparțialitate privind conflictul de interese și incompatibilitatea pentru specialiștii desemnați în echipa de implementare a proiectului, conform modelului din Anexa 2 la prezenta Metodologie |
|  | Să nu se afle în procedura insolvenței sau lichidare.Participantul, reprezentantul legal al participantului, sau, după caz, membrii ai organului de administrare, de conducere sau de supraveghere ai participantului sau persoanele care au putere de reprezentare, de decizie sau de control în cadrul acestuia să nu fi fost condamnați în ultimii 5 ani prin hotărâre judecătorească definitivă pentru:1. constituirea unui grup infracțional organizat, prevăzută de art. 367 din Legea nr. 286/2009 privind Codul penal, cu modificările și completările ulterioare, sau de dispozițiile corespunzătoare ale legislației penale a statului în care respectivul participant a fost condamnat;
2. infracțiuni de corupție, prevăzute de art. 289-294 din Legea nr. 286/2009, cu modificările și completările ulterioare, și infracțiuni asimilate infracțiunilor de corupție prevăzute de art. 10-13 din Legea nr. 78/2000 pentru prevenirea, descoperirea și sancționarea faptelor de corupție, cu modificările și completările ulterioare, sau de dispozițiile corespunzătoare ale legislației penale a statului în care respectivul participant a fost condamnat;
3. infracțiuni împotriva intereselor financiare ale Uniunii Europene, prevăzute de art. 18^1-18^5 din Legea nr. 78/2000, cu modificările și completările ulterioare, sau de dispozițiile corespunzătoare ale legislației penale a statului în care respectivul participant a fost condamnat;
4. acte de terorism, prevăzute de art. 32-35 și art. 37-38 din Legea nr. 535/2004 privind prevenirea și combaterea terorismului, cu modificările și completările ulterioare, sau de dispozițiile corespunzătoare ale legislației penale a statului în care respectivul participant a fost condamnat;
5. spălarea banilor, prevăzută de art. 29 din Legea nr. 656/2002 pentru prevenirea și sancționarea spălării banilor, precum și pentru instituirea unor măsuri de prevenire și combatere a finanțării terorismului, republicată, cu modificările ulterioare, sau finanțarea terorismului, prevăzută de art. 36 din Legea nr. 535/2004, cu modificările și completările ulterioare, sau de dispozițiile corespunzătoare ale legislației penale a statului în care respectivul participant a fost condamnat;
6. traficul și exploatarea persoanelor vulnerabile, prevăzute de art. 209-217 din Legea nr. 286/2009, cu modificările și completările ulterioare, sau de dispozițiile corespunzătoare ale legislației penale a statului în care respectivul participant a fost condamnat;
7. fraudă, în sensul articolului 1 din Convenția privind protejarea intereselor financiare ale Comunităților Europene din 27 noiembrie 1995.

 h. dispozițiile literelor de la a) la g) se aplică și în cazul în care persoana condamnată printr-o hotărâre definitivă este membru al organului al organului de administrare, de conducere sau de supraveghere al respectivului participant sau are putere de reprezentare, de decizie sau de control în cadrul acestuia. | Vă rugăm să indicați Pagina corespunzătoare din ofertă dumneavoastră. | Declarația de eligibilitate pentru Participant, pentru reprezentantul legal al Participantului sau, după caz, pentru membrii ai organului de administrare, de conducere sau de supraveghere ai participantului sau persoanele care au putere de reprezentare, de decizie sau de control în cadrul acestuia conform modelului din Anexa 3 la prezenta Metodologie.Certificat de cazier judiciar pentru Participant, reprezentantul legal al participantului sau pentru membrii ai organului de administrare, de conducere sau de supraveghere ai participantului sau persoanele care au putere de reprezentare, de decizie sau de control în cadrul acestuia (dacă este cazul).Alte documente corespunzătoare care susțin îndeplinirea acestor obligații. |
| **II. Condiții privind capacitatea de exercitare a activității profesionale** |
|  | Participantul trebuie să se regăsească în una din următoarele categorii:- Instituții de învățământ superior publice sau private, acreditate sau- Institute/centre de cercetare acreditate, inclusiv institute ale Academiei Române. | Vă rugăm să indicați Pagina corespunzătoare din ofertă dumneavoastră. | Documente de înființare și organizare |
| **III. Condiții privind capacitatea economică și financiar** |
|  | Participantul trebuie să își fi îndeplinit obligațiile de plată a impozitelor, taxelor sau a contribuțiilor la bugetul general consolidat, potrivit prevederilor legale în vigoare în România sau în țara în care își are sediul principal | Vă rugăm să indicați Pagina corespunzătoare din ofertă dumneavoastră. | Declarația de eligibilitate, conform modelului din Anexa 3 la prezenta metodologie; Documente emise de autorități cu competențe în domeniu din care să rezulte îndeplinirea condițiilor prevăzute la prezenta subsecțiune; |
|  | Participantul trebuie să asigure resursele financiare în vederea implementării în bune condiții a proiectului, pe toată durata acestuia. | Vă rugăm să indicați Pagina corespunzătoare din ofertă dumneavoastră. | Declarația de asigurare financiară, conform Anexei 4 la prezenta Metodologie |
| **IV. Cerințe privind capacitatea tehnică și/sau profesională** |
|  | Participantul va face o descriere privind valoarea adăugată pe care o va aduce parteneriatului, prezentându-și viziunea de lucru și metodologia de obținere a rezultatelor scontate sub forma unui proiect descriptiv/rezumativ | Vă rugăm să indicați Pagina corespunzătoare din ofertă dumneavoastră. | Document ce cuprinde proiectul descriptiv/rezumativ privind viziunea proprie de lucru și metodologia de obținere a rezultatelor scontate |
|  | Participantul trebuie să facă dovada că are capacitate operațională pentru implementarea activităților ce îi revin din proiect | Vă rugăm să indicați Pagina corespunzătoare din ofertă dumneavoastră. | Document ce cuprinde nominalizarea unei echipe de implementare formată din minimum 4 specialiști conform modelului din Anexa 6 la prezenta Metodologie;Declarația de disponibilitate pentru fiecare specialist propus, conform modelului din Anexa 7 la prezenta MetodologiePentru fiecare expert propus în echipa de implementare, în oferta depusă, participantul la selecție va menționa domeniul/domeniile relevante în care deține experiență profesională, cu indicarea elementelor care susțin această experiență. |
| **V. Date concrete puse la dispoziție de Participant în vederea evaluării ofertei cu aplicarea criteriilor de departajare enunțate în Secțiunea VII – Reguli de procedură** |
| **Nr. crt.** | **Criteriu de departajare** | **Valori comunicate de Participant** | **Documentele sursă în vederea calculării punctajului** |
|  | Experiență în organizarea de cursuri/sesiuni de instruire/sesiuni de comunicări științifice/conferințe la nivel național și/sau internațional pe teme de drept național și/sau internațional sau științe sociale în care cel puțin o temă să aibă ca obiect infracțiunea motivată de ură, drepturile fundamentale ale omului, considerații ale Curții Europene a Drepturilor Omului cu privire la infracționalitatea motivată de ură/prejudecată. | Vă rugăm să precizați numărul de cursuri/ sesiuni de instruire/ sesiuni de comunicări științifice/ conferințe pe teme de drept național și/sau internațional sau științe sociale în care cel puțin o temă să aibă ca obiect infracțiunea motivată de ură, drepturile fundamentale ale omului, considerații ale Curții Europene a Drepturilor Omului cu privire la infracționalitatea motivată de ură/prejudecată, organizate **la nivel național** în calitate de organizator unic sau partener/co-organizator.Vă rugăm să precizați numărul de cursuri/ sesiuni de instruire/ sesiuni de comunicări științifice/ conferințe pe teme de drept național și/sau internațional sau științe sociale în care cel puțin o temă să aibă ca obiect infracțiunea motivată de ură, drepturile fundamentale ale omului, considerații ale Curții Europene a Drepturilor Omului cu privire la infracționalitatea motivată de ură/prejudecată, organizate **la nivel internațional** în calitate de organizator unic sau partener/co-organizator. | Lista cursurilor/sesiunilor de instruire/sesiunilor de comunicări științifice/ conferințelor organizate, conform modelului de la Anexei 5 la prezenta Metodologie.Vă rugăm să atașați documentele care atestă îndeplinirea criteriului. |
|  | Experiența în colaborarea cu parteneri externi din domeniul drepturilor omului (diferite organizații internaționale de profil și instituții academice din afara României) în ultimii 7 ani.Participantul ar trebui sa aibă experiență în colaborarea cu parteneri externi, cum ar fi instituții academice si organizații internaționale de genul OSCE-ODIHR, CoE, FRA, etc. | Vă rugăm să precizați numărul de acorduri de parteneriat/alte documente de colaborare încheiate cu o durată de minim 6 luni (se iau în calcul și acordurile aflate în desfășurare). | Vă rugăm să atașați documentele care atestă îndeplinirea valorilor comunicate. |
|  | Cercetare științifică/academică/universitară în domeniul științelor juridice sau stiinte sociale desfășurată de către membrii echipei de proiect.. | Vă rugăm să precizați numărul total de articole publicate și indexate de către membrii echipei de proiect. | Vă rugăm să indicați pagina din CV-ul în format Europass al fiecărui membru al echipei de proiect care să permită comisiei de evaluare să însumeze numărul de articole publicate și indexate. |
|  | Capacitatea de a implementa și gestiona proiecte finanțate cu fonduri nerambursabile în ultimii 7 ani a participantului | Vă rugăm să precizați numărul de proiecte implementate de către Participant cu o durată de minim 6 luni (se iau în calcul și proiectele aflate în desfășurare), valoare proiectului fiind de maxim500.000 euro inclusiv.Vă rugăm să precizați numărul de proiecte implementate de către Participant cu o durată de minim 6 luni (se iau în calcul și proiectele aflate în desfășurare), valoare proiectului fiind de peste 500.000 euro. | Lista proiectelor implementate, conform modelului din Anexa 8 la prezenta Metodologie.Vă rugăm să atașați documentele care atestă îndeplinirea criteriului. |

***Notă :***

***În completarea tabelului de mai sus se va preciza modul în care se vor îndeplini cerințele Metodologiei de selecție și nu se vor face precizări de genul ”conform”, ”da” sau doar simple bifări în dreptul acestora***

Ne asumăm respectarea în totalitate a prevederilor Metodologiei:

Da □ Nu □

**Precizăm că:**

🞏 la elaborarea acesteia am ţinut cont de obligaţiile relevante din domeniile mediului, social şi al relaţiilor de muncă.

🞏 la elaborarea acesteia nu am ţinut cont de obligaţiile relevante din domeniile mediului, social şi al relaţiilor de muncă.

 *(se bifează opțiunea corespunzătoare)*

Data completării: .....................................

Reprezentant legal, ................................. *(semnătură)*

Anexa 2 la Metodologia de selecție

##### DECLARAȚIE

de confidențialitate și imparțialitate privind conflictul de interese și incompatibilitatea

Subsemnata (ul), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (se vor completa numele complet și CNP), în calitate de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_ (se va completa, după caz, reprezentant legal sau membru al echipei de implementare a proiectului) pentru \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (se va completa denumirea Participantului), Participant la procedura de selecție a unui partener pentru implementarea A.10. în *proiectul Acțiune integrată pentru combaterea infracțiunilor motivate de ură în special cele îndreptate împotriva comunităților roma și asigurarea unui standard înalt de calitate în serviciul polițienesc PDP 3*, organizată de Inspectoratul General al Poliției Române, declar pe propria răspundere că nu mă regăsesc în situația unui conflict de interese astfel cum acesta este definit prin Contractul de finanțare.

Subsemnata (ul), declar că informațiile furnizate sunt complete și corecte în fiecare detaliu și înțeleg că Inspectoratul General al Poliției Române are dreptul de a solicita, pentru verificarea și confirmarea declarației, orice documente doveditoare de care dispun.

Înțeleg că în cazul în care această declarație nu este conformă cu realitatea poate fi angajată răspunderea penală în sarcina mea.

Data completării

Numele în clar și semnătura

Anexa 3 la Metodologia de selecție

##### DECLARAȚIE DE ELIGIBILITATE

Subsemnata (ul), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (se vor completa numele complet și CNP), în calitate de reprezentant legal sau, după caz, membru al organului de administrare, de conducere sau de supraveghere ai participantului sau persoană care are putere de reprezentare, de decizie sau de control în cadrul acestuia pentru \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (se va completa denumirea Participantului), Participant la procedura de selecție a unui partener pentru implementarea A.10. în proiectul *Acțiune integrată pentru combaterea infracțiunilor motivate de ură în special cele îndreptate împotriva comunităților roma și asigurarea unui standard înalt de calitate în serviciul polițienesc PDP 3*, organizată de Inspectoratul General al Poliției Române, declar pe propria răspundere că:

1. Entitatea pe care o reprezint nu se află în proces de dizolvare sau lichidare;
2. Entitatea pe care o reprezint nu a fost condamnată în ultimii 5 ani prin hotărâre judecătorească definitivă pentru:
3. constituirea unui grup infracțional organizat, prevăzută de art. 367 din Legea nr. 286/2009 privind Codul penal, cu modificările și completările ulterioare, sau de dispozițiile corespunzătoare ale legislației penale a statului în care respectivul participant a fost condamnat;
4. infracțiuni de corupție, prevăzute de art. 289-294 din Legea nr. 286/2009, cu modificările și completările ulterioare, și infracțiuni asimilate infracțiunilor de corupție prevăzute de art. 10-13 din Legea nr. 78/2000 pentru prevenirea, descoperirea și sancționarea faptelor de corupție, cu modificările și completările ulterioare, sau de dispozițiile corespunzătoare ale legislației penale a statului în care respectivul participant a fost condamnat;
5. infracțiuni împotriva intereselor financiare ale Uniunii Europene, prevăzute de art. 18^1-18^5 din Legea nr. 78/2000, cu modificările și completările ulterioare, sau de dispozițiile corespunzătoare ale legislației penale a statului în care respectivul participant a fost condamnat;
6. acte de terorism, prevăzute de art. 32-35 și art. 37-38 din Legea nr. 535/2004 privind prevenirea și combaterea terorismului, cu modificările și completările ulterioare, sau de dispozițiile corespunzătoare ale legislației penale a statului în care respectivul participant a fost condamnat;
7. spălarea banilor, prevăzută de Legea nr. 129/2019 pentru prevenirea și combaterea spălării banilor și finanțării terorismului, precum și pentru modificarea și completarea unor acte normative, cu modificările ulterioare, sau finanțarea terorismului, prevăzută de art. 36 din Legea nr. 535/2004, cu modificările și completările ulterioare, sau de dispozițiile corespunzătoare ale legislației penale a statului în care respectivul participant a fost condamnat;
8. traficul și exploatarea persoanelor vulnerabile, prevăzute de art. 209-217 din Legea nr. 286/2009, cu modificările și completările ulterioare, sau de dispozițiile corespunzătoare ale legislației penale a statului în care respectivul participant a fost condamnat;
9. fraudă, în sensul articolului 1 din Convenția privind protejarea intereselor financiare ale Comunităților Europene din 27 noiembrie 1995.
10. dispozițiile literelor de la a) la g) se aplică și în cazul în care persoana condamnată printr-o hotărâre definitivă este membru al organului al organului de administrare, de conducere sau de supraveghere al respectivului participant sau are putere de reprezentare, de decizie sau de control în cadrul acestuia.
11. să nu fi încălcat obligațiile relevante din domeniile mediului social și al relațiilor de muncă;

De asemenea, precizez că[[1]](#footnote-1):

☐ entitatea pe care o reprezint și-a îndeplinit obligațiile de plată a impozitelor, taxelor sau a contribuțiilor la bugetul general consolidat, potrivit prevederilor legale în vigoare în România sau în țara în care își are sediul;

☐ mă angajez să asigur îndeplinirea obligațiilor prevăzute la lit. a. prin plata impozitelor, taxelor sau contribuțiilor la bugetul general consolidat datorate ori prin alte modalități de stingere a acestora, în termen de 5 zile lucrătoare;

☐ entitatea pe care o reprezint beneficiază, în condițiile legii, de eșalonarea acestora ori de alte facilități în vederea plății acestora, inclusiv, după caz, a eventualelor dobânzi ori penalități de întârziere acumulate sau a amenzilor.

☐ cuantumul impozitelor, taxelor și contribuțiilor la bugetul general consolidat datorate și restante este mai mic de 10.000 lei.

Subsemnata (ul), declar că informațiile furnizate sunt complete și corecte în fiecare detaliu și înțeleg că Inspectoratul General al Poliției Române are dreptul de a solicita, pentru verificarea și confirmarea declarației, orice documente doveditoare de care dispun.

Îmi exprim consimțământul pentru ca reprezentanții Inspectoratului General al Poliției Române să îmi prelucreze datele cu caracter personal ce se regăsesc în evidența informatizată a cazierului judiciar pentru verificarea îndeplinirii condițiilor de la pct. 2 de mai sus[[2]](#footnote-2).

Înțeleg că în cazul în care această declarație nu este conformă cu realitatea poate fi angajată răspunderea penală în sarcina mea.

Data completării

Numele în clar și semnătura

Anexa 4 la Metodologia de selecție

##### DECLARAȚIE DE ASIGURARE FINANCIARĂ

Subsemnata (ul), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (se vor completa numele complet și CNP), în calitate de reprezentant legal pentru \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (se va completa denumirea Participantului), Participant la procedura de selecție a unui partener pentru implementarea A.10. în proiectul *Acțiune integrată pentru combaterea infracțiunilor motivate de ură în special cele îndreptate împotriva comunităților roma și asigurarea unui standard înalt de calitate în serviciul polițienesc - PDP 3*, organizată de Inspectoratul General al Poliției Române, declar pe propria răspundere că organizația pe care o reprezint poate asigura resursele financiare în vederea implementării în bune condiții a proiectului, pe toată durata acestuia.

Subsemnata (ul), declar că informațiile furnizate sunt complete și corecte în fiecare detaliu și înțeleg că Inspectoratul General al Poliției Române are dreptul de a solicita, pentru verificarea și confirmarea declarației, orice documente doveditoare de care dispun.

Înțeleg că în cazul în care această declarație nu este conformă cu realitatea poate fi angajată răspunderea penală în sarcina mea.

Data completării

Numele în clar și semnătura

Anexa 5 la Metodologia de selecție

**Lista cursuri/sesiuni de instruire organizate**

Subsemnata (ul), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , în calitate de reprezentant legal al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*se va completa denumirea Participantului*), Participant la procedura de selecție a unui partener pentru implementarea A.10. în proiectul “*Acțiune integrată pentru combaterea infracțiunilor motivate de ură, în special cele îndreptate împotriva comunităților Roma, și asigurarea unui standard înalt de calitate în serviciul polițienesc – PDP3*”, precizez că instituția pe care o reprezint a organizat următoarele cursuri/sesiuni de instruire*:*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr.crt.** | **Denumire curs/ sesiune de instruire/sesiune de comunicări științifice/ conferință** | **Beneficiarul** | **Perioada în care a fost curs/sesiune de instruire a fost organizat** | **Numărul total de persoane participante**  | **Tip curs** | **Locația** | **Reprezentativitate (eroare maximă)** | **Articole sau pagini de internet ce conține detalii despre acest curs/sesiune de instruire**  |
|  |  |  |  |  |  |  |  |  |
|  |  |  |  |  |  |  |  |  |

Data completării

Numele în clar și semnătura

\*Participantul va pune la dispoziție documente din care să ateste informații despre conferințele organizate

#### Anexa 6 la Metodologia de selecție

####

#### Echipa de implementare

#### propusă de către participantul \_\_\_\_\_\_\_\_\_\_\_\_\_\_\_\_\_\_\_\_\_\_\_

Subsemnata (ul), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de reprezentant legal al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*se va completa denumirea Participantului*), Participant la procedura de selecție a unui partener pentru implementarea A.10. în proiectul *Acțiune integrată pentru combaterea infracțiunilor motivate de ură în special cele îndreptate împotriva comunităților roma și asigurarea unui standard înalt de calitate în serviciul polițienesc - PDP 3*, nominalizez următoarea echipă pentru implementarea activității A.10 în cadrul proiectului menționat anterior*:*

|  |  |  |
| --- | --- | --- |
| **Nr.crt.** | **Nume, prenume** | **Rolul în cadrul echipei**  |
|  |  |  |
|  |  |  |
|  |  |  |
|  |  |  |
|  |  |  |

***Notă****: în situația în care experții propuși în cadrul echipei de implementare nu sunt angajați ai Participantului, acesta va pune la dispoziție documentul prin care face dovada relației de colaborare cu expertul propus*

Data completării

Numele în clar și semnătura

#### Anexa 7 la Metodologia de selecție

#### DECLARAȚIE DE DISPONIBILITATE

Subsemnata (ul), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (se vor completa numele complet și CNP), având rolul de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ în echipa de implementare a proiectului pentru \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_ (se va completa denumirea Participantului), Participant la procedura de selecție a unui partener pentru implementarea A.10. în proiectul *Acțiune integrată pentru combaterea infracțiunilor motivate de ură în special cele îndreptate împotriva comunităților roma și asigurarea unui standard înalt de calitate în serviciul polițienesc PDP 3*, organizată de Inspectoratul General al Poliției Române, declar pe proprie răspundere că, în cazul în care organizația din care fac parte va fi declarată câștigătoare a procedurii de selecție, sunt capabil și disponibil să lucrez pe poziția pentru care am fost nominalizat, pe toată perioada de implementare a proiectului.

Subsemnata (ul), declar că informațiile furnizate sunt complete și corecte în fiecare detaliu și înțeleg că IGPR are dreptul de a solicita, în scopul verificării și confirmării declarației, orice documente doveditoare de care dispun.

Înțeleg că în cazul în care această declarație nu este conformă cu realitatea sunt pasibil de încălcarea legislației penale privind falsul în declarații.

Data completării

Numele în clar și semnătura

Anexa 8 la Metodologia de selecție

**Lista proiectelor implementate finanțate cu fonduri nerambursabile, implementate de către Participant în calitate de coordonator/partener în ultimii 7 ani**

Subsemnata (ul), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de reprezentant legal al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*se va completa denumirea Participantului*), Participant la procedura de selecție a unui partener pentru implementarea activității A.10.în proiectul “Acțiune integrată pentru combaterea infracțiunilor motivate de ură, în special cele îndreptate împotriva comunităților Roma, și asigurarea unui standard înalt de calitate în serviciul polițienesc”, organizată de Inspectoratul General al Poliției Române, declar pe proprie răspundere că instituția pe care o reprezint a implementat, în calitate de coordonator/partener, în ultimii 7 ani, următoarele proiecte finanțate cu fonduri nerambursabile:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.crt. | Titlu proiect | Calitatea în cadrul proiectului*coordonator/partener* | Perioada de implementare | Sursa de finanțare | Bugetul gestionat | Principalele activități implementate de către partener | Pagina de internet a proiectului*(dacă există)* |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Subsemnata (ul), declar că informațiile furnizate sunt complete și corecte în fiecare detaliu și înțeleg că IGPR are dreptul de a solicita, în scopul verificării și confirmării declarației, orice documente doveditoare de care dispun.

Înțeleg că în cazul în care această declarație nu este conformă cu realitatea sunt pasibil de încălcarea legislației penale privind falsul în declarații.

Data completării

Numele în clar și semnătura

1. Se va bifa varianta corectă, după caz, și se vor anexa documentele doveditoare; [↑](#footnote-ref-1)
2. În cazul în care reprezentantul Participantului nu este de acord cu prelucrarea acestor date, este necesară depunerea personală a unui certificat de cazier judiciar din care să reiasă îndeplinirea condițiilor de la pct. 2 din prezenta declarație. [↑](#footnote-ref-2)